Ryszard Warsinski

Ryszard (Richard) Warsinski (født 7. mai 1937 i Gdynia, død  21. desember 1996) var en polsk-norsk billedkunstner (maler, grafiker, tegner) som var påvirket av sentraleuropeisk surrealisme.«Villdyret Warsinski», Dagbladet,1. juni 2003, s. 53

Han studerte ved det lokale kunstgymnasiet i Gdynia (1952–57) og kunstakademiet i Warszawa under Artur Nacht  (1958–64), hvorpå han bosatte seg i Norge. Han var magister i kunsthistorie.«Villdyret Warsinski», Dagbladet,1. juni 2003, s. 53 Han giftet seg med billedkunstneren Brit Fuglevaag i 1964. Datteren deres er Maria Fuglevaag Warsinski.

Hans surrealistiske og ofte ikon-orienterte figurative stil brøt med den tids herskende abstrakt kunst.Hans-Jakob Brun, omtale fra asur.no  Warsinski mottok Statens arbeidsstipend (1975) og foretok studiereiser til Paris (1967, 1976–77). 

Av utstillinger kan nevnes Kunstnerforbundet (1965), Galleri Haaken (1975), Kunstnernes Hus (1978), Galleri Asur (1998),
Galleri F 15 (2001)«Ryszard Warsinski,Tegninger 1961-1996»,13.10-18.11.2001 og Henie-Onstad Kunstsenter (posthumt 2003).«Villdyret Warsinski» (Harald Flors anmeldelse av utstilling på Henie Onstad Kunstsenter), Dagbladet, 1. juni 2003, s. 53 Hans verk er innkjøpt av Nasjonalgalleriet, Museet for Samtidskunst, Riksgalleriet, Norsk kulturråd, Universitetet i Oslo, Oslo kommunes kunstsamlinger, Astrup Fearnley Museet og Kunst på Arbeidsplassen.«Villdyret Warsinski», Dagbladet, 1. juni 2003, s. 53http://www.asur.no/warsinskipresse.htm

Den første av Ryszard Warsinskis tre elever var Jon Larsen, fra og med 1977.

 Referanser 

Kategori:Polske malere
Kategori:Norske malere
Kategori:Personer fra Gdynia
Kategori:Fødsler i 1937
Kategori:Dødsfall i 1996